राष्ट्रपतिको गाडीको चालक हुन जोसुकैले पाउँदैन । यसका चालक पनि ‘सेक्रेट सर्भिस एजेन्ट’ नै हुन्छन्, जसले अनिवार्य सैनिक तालिम लिएको हुनुपर्छ । आपत्कालीन स्थितिमा जे–टर्न गराएर गाडी भगाउन सक्ने क्षमता भएका चालकले जनरल मोटर्सका इन्जिनियरको प्रत्यक्ष निगरानीमा सैन्य तालिम केन्द्रमा गाडी चलाउन सिकेका हुन्छन् । अमेरिकी राष्ट्रपतिको गाडी चलाउने चालक साधारणतया ‘फास्ट एन्ड फ्युरियस’ फिल्मका नायकले फिल्ममा देखाएका जस्ता सबै स्टन्ट वास्तविकतामा गर्न सक्ने क्षमता भएका हुन्छन् ।
